Din egen familie/husfolk først

Guds ord er veldig tydelig på å sette dine egne først. Jeg husker tilbake til fortellinger om misjonærer og menigheter som reiste ut på «misjonsmarken», og så satte de sine egne barn på barnehjem og kostskoler. Dette var meget utbredt på 50-60-70 tallet da man skulle følge misjonskallet, og tjene Gud i Kina eller i fjerne østen. Dette var selvsagt med en overbevisning på at det var rett men, det viste seg ofte at dette ikke var Gud.

Fordi resultatet av dette var at barn av disse misjonærene var blitt forbitret og opplevd skyggesiden av å bli satt bort. Når de siden ble ungdommer eller voksne tenkte de tilbake på sin barndom med tristhet. Fordi de hadde fått et farsbilde av Gud som en som setter dem bort, fordi de var i veien for far eller mors kall.

Idag forstår vi selvsagt mer, men det er allikevel en fare for at vi setter vår egen familie «over styr» for å tjene Gud.

1 Tit 5.7 Gi påbud om disse ting, så de kan være ulastelige.
Men den som ikke sørger for sine egne, og særlig dem som er i hans eget hus, han har fornektet troen og er verre enn en vantro.

Noen ganger viser kristne større respekt og ære ovenfor andre kristne, enn sin egen familie. Dette er feil, og vi bør bøye oss for Guds ord når vi kommer til dette.

Vi skal selvsagt være vennlige, kjærlige og gode mot alle, spesiellt dem som er vår familie i Gud. Vi har brødre og søsken over hele jorden vi skal glede oss sammen med og hjelpe. Men fremfor dette skal vi være tilstede og tjene vår egen familie. 

På frukten skal treet kjennes står det, og slik kan vi også se resultatet på våre barn. Vi som foreldre, må bære våre barn i troen på Gud, og lære dem alle ting de trenger å lære. Så kan du gå ut å tjene Gud med frimodighet og god samvittighet. 

Ikke less deg selv ned med oppgaver, arbeid, og lederansvar, om du ikke har tid eller overskudd til egen familie. Lær deg å si nei til oppgaver du ikke kjenner Gud har kallt deg til. Er du ikke overbevist i ditt hjerte, la vær. Vent til DHÅ overbeviser deg om hva du evt skal være med på. Da vil du bli salig i all din ferd, og du skal ikke mangle noe.
Amen